lflage/wiki-talks huggingface dataset:
Pogovor:Mormonova knjiga

message: Je poročilo o Božjih ravnanjih s starodavnimi prebivalci obeh Amerik in vsebuje polnost večnega evangelija.
Janez, lahko tole (in podobne) poveš nepristransko!?--Andrejj 21:01, 19. december 2008 (CET)
. Ta stavek je pristranski, če stoji sam. Vendar piše spredaj, da je to mormonska teološka razlaga (interpretacija). Pri verskih knjigah je pač tako, da se teološki interpretaciji ne da izognit. Kakor so pri člankih o Svetem pismu velikokrat razloženi pomeni (naprimer kakšnega Jezusovega dejanja) ali simbolnost nekega dogodka. V članku je (zaenkrat) naveden samo mormonski pogled - naprimer zgodbi o nastanku knjige (najdene plošče na hribu itd) lahako verjamejo samo oni, drugi pa verjetno bolj ali manj dvomijo. Dejstvo pa je, da se njihovega pogleda na knjigo pri opisu ne da izognit. Nenazadnje, sam verjamem Svetem pismu, medtem ko Mormonovo knjigo nimam za resnično. Zgodbam o semitskem ljudstvu v Ameriki, še sploh pa Jezusovem "pojeruzalemskem" delovanju tamkaj, preprosto ne verjamem, ker se mi zdi skregano z svetopisemsko zgodbo. Na vse to lahko rečem, da nimam namena promovirati Mormonove knjige. Želel sem le ohraniti podatke, ki so koristni za poznavanje knjige. Naposled pa si o knjigi vsak ustvari mnenje sam. Moram pa še reči, da na naši Wikipediji še vedno manjkajo članki o polemikah tako glede Mormonove knjige kot glede Svetega pisma in še katere druge verske knjige. Na en: je tak primer članek Origin of the Book of Mormon, ki govori o plagiatstvu. A tudi to lahko še pričakujemo. --Janezdrilc 21:27, 19. december 2008 (CET)
thread_title:  Pristranskost
Pogovor:Slovanski jeziki

message: Nema karte jezikov ki ju rabe vse druge wikipedije:
http://upload.wikimedia.org/wikipedia/commons/1/1a/Slavic_languages.png

message: Ali je slovinščina Slovincian? --xJaM 02:13, 12. avgust 2009 (CEST)
thread_title:  Slovinščina
Pogovor:Seznam japonskih filozofov

message: Tetsuro Watsuji bo verjetno Tecuro Vacudži - glede nad cunami. --xJaM 14:29, 22. december 2008 (CET)
V redu. Vse 'ts'-je bom pruredil. Vseeno pa v oglatih oklepajih dodajam angleške transkripcije za lažje iskanje po netu.Hinko Gnito 14:35, 22. december 2008 (CET)
replies: text: Dodatna angleška prečrkovanja bodo verjetno v redu. Sicer pa je o zapisovanju japonskih imen že večkrat tekla beseda. Boljši poznavalci japonščine so menda bolj za mednarodno prečrkovanje. --xJaM 14:53, 22. december 2008 (CET)
----------------------
Vsi, ki bi radi prispevali v kategoriji japonski filozofi, naj si ogledajo ta informativen seznam japonskih filozofov:
http://www.mislec.net/forum/viewtopic.php?p=16586&highlight=#16586
Pojem 'filozof' sem tolmačil zelo na široko, zato so se mi poleg najbolj znanih predstavnikov Kyotske šole (Nišida Kitaro, Daisetz Suzuki, Tanabe Hadžime, Šiniči Hisamacu, Šicuteru Ueda), še klasike japonskega budizma (Ničiren, Dogen, Hakuin, Ennin, Kukai), tradicije šinto (Hajaši Razan, Jamasaki Ansai, Motori Norinaga), Wang Jangmingovo šolo praktičnega konfucijanstva (Kaibara Eken), ki se spet tesno prepleta s samurajsko bušido tradicijo (Jamamoto Cunetomo, Ogju Sorai, Jamaga Soko, Ito Jinsai, Oiši Jošio).  
In še praktiki obreda čaja (Sen no Rikju, Ikju Sodžun).
Seveda nobena tipologija pri Japoncih ni čista. 
Tako da, ljubitelji vihtenja katan, srkanja čaj in naravno-ne-skladnega urejanja vrtičkov, poznavalci in praktiki budizma (tendai, šingon, amida, soto-zen, rinzai-zen, obaku-zen), vsi ste vabljeni, da prispevate svoje.   Hinko Gnito 16:05, 22. december 2008 (CET)
thread_title:  Ts
Pogovor:Seznam indijskih filozofov

message: Seznam indijskih filozofov:
http://www.mislec.net/forum/viewtopic.php?p=16583&highlight=#16583
Hinko Gnito 17:28, 22. december 2008 (CET)
thread_title:  Seznam 

message: opustil sem poimenovanja v slo. Hinko Gnito 18:52, 28. december 2008 (CET)
replies: text: Zakaj? Je slovenski pravopis res taka cokla, da je v napoto vsakomur, ki se resneje loti česarkoli? --romanm (pogovor) 21:00, 28. december 2008 (CET)
Ne gre za to. Pojma nimam kako se kaj zapiše. Pri indijski filozofiji sem najbolj bos. Poleg tega bi bil pri več kot polovici imen moj ego merilo, kako se kakšno ime sloveni. 
Počasi. Brihadaranjako (se prav zapiše) Upanišado in odlično predstavitev Rigved na Wikiju sem že prebral, počasi bom še ostalo, kar se pač da dobiti v NUKu ali pa UKMju.Hinko Gnito 21:44, 28. december 2008 (CET)
thread_title:  Poimenovanja 

message: Mircea Eliade, ZGODOVINA RELIGIOZNIH VEROVANJ, I in II,DZS, LJ 1996
Šri Ramakrišna, REKI, MK, Lj 1994
Šri Aurobindo, SLAPOVI LUČI, Celje, 1991
Pri importaciji novih imen še pogojno v srbščini:
Sarvepali Radakiršnan, INDIJSKA FLOZOFIJA, I in II, Nolit, Beograd, 1964
Hinko Gnito 11:43, 29. december 2008 (CET)
Tukaj pa bom našteval vse, za katere dvomim v pravilnost zapisa v slovenščini:
1.Maskarin Gosala v Eliadeju, II.knjiga, stran 56, čisto spodaj. Na 59. strani je ime Makhali omenjeno v oklepaju Maskarin (Makhali) Gosala. Na 60-eti strani pa zgoj Makhali Gosala. V angleščini je zadetek en:Makkhali Gosala,
2.
3.
4.
5.
thread_title:  VIRI ZA SLOVENJENJE INDIJSKIH IMEN: 

message: Uporabite smernice, ki so jih zapisali indologi, ne pa drugi. Pri nas recimo Vlasta Pacheiner-Klander in drugi: Sanskrt#Prilagajanje_transliteracije_slovenščini. Dodal sem edino to, da se morajo dvojni soglasniki pustiti in tudi izgovarjati vsak zase, kar je samoumevno, v pravopisu je pa ta del napačen. NikNovi 19:39, 15. april 2009 (CEST)
thread_title:  Viri za slovenjenje sanskrtskih imen
Pogovor:Dan brez nakupov

message: In kako mislijo ti idealistični cepci naj pridem do svežega kruha, solate in mleka za mojo muco. Krščanarji so si zaradi požrešnih vladarjev, priorjev, menihov ... izmislili post, kavbojci pa po zahvelnem dnevu nekja podobnega. Obvarujete nas potrošniških praznikov in tudi psevdo postov in podonbenga! Sveta preproščina!  --Janez Novak 19:47, 23. december 2008 (CET)
replies: text: Joj, Janez, prosim brez takih kletev, pa kjerkoli si že bodi... V premislek, čemu Dan brez nakupov: Potrošništvo je največji krivec za klimatske spremembe in z njimi povezane katastrofe. In še: Potrošništvo je glavni krivec za svetovno gospodarsko krizo, ki se vleče že leto ali dve. Božič je kar pravšen praznik, da potrošništvu damo ustrezno kategorijo, napreimer :Kategorija:Največje zablode človeštva vseh časov. --Janezdrilc 22:06, 23. december 2008 (CET)

text: Sem moral spremenit ta v oči bodeč naslov, ker ga nisem mogel več gledati. --Janezdrilc 22:09, 23. december 2008 (CET)
replies: text: :Janeznovak, svoje mnenje lahko kdaj pa kdaj tudi zadržiš zase - v vsakem primeru pa prosim, umiri svoj besednjak!--Andrejj 22:53, 23. december 2008 (CET)
thread_title:  Neverjetno
Pogovor:Vojna na morju (prva svetovna vojna)

message: ... je seveda dvoumen. --Andrejj 23:14, 23. december 2008 (CET)
replies: text: Ja, seveda. Predlagam prestavitev na: 'Vojna na morju (prva svetovna vojna)', 'Vojna na morju v prvi svetovni vojni', 'prva svetovna vojna na morju' i/apd. --xJaM 23:26, 23. december 2008 (CET)
thread_title:  Naslov članka
Pogovor:Linus Dekaneva

message: : Rude, gospa Marija Dekaneva Raković iz Beograda, se mi je danes pisno zahvalila za pričujoči zapis o njenem očetu in brigadnem generalu Dekanevi Linusu. Bila je prepričana, da gre za moj tekst, le ime matere je popravila - pravilno je: Didolić. Seveda sem bil presenečen in pogledal v Wikipedijo: poleg navedenega si predstavili tudi moj tekst o brigadnem generalu Otmarju Langerholcu iz okolice Ptuja. Ni kaj - bravo! Iskrena hvala tudi na trudu, le vire si malce preuveličal. Namreč, izvirni članek o generalih in admiralih vojske Kraljevine Jugoslavije sem ekskluzivno objavil leta 2003 v Zgodovinskih listih, revije ZD v Ljutomeru, pozneje 2005 v knjigi Slovenska vojaška inteligenca in letos v Osebnostih, velikem slovenskem biografskem leksikonu, napake pa tudi na svoji spletni strani Vojaštvo, kar si že opazil. Napake bom kar popravil. Pa prijazen pozdrav in srečno novo leto 2009,--Generalmajor 18:32, 30. december 2008 (CET)

message: Ali je na tej sliki on? --romanm (pogovor) 17:25, 6. april 2015 (CEST)
thread_title:  Slika
Pogovor:Seznam nesreč s smrtnim izidom v Formuli 1

message: Poglavje "Po desetletjih" je pmsm. brezpredmetno, ker nima povezave s člankom. Ziga 09:35, 14. januar 2009 (CET)

message: Sklici na "Tremayne" so nedelujoči, pmm bi moral izbrani članek imeti to poštimano. Sem šel gledat v izvorni članek na :enwiki, pa omenja Tremayne samo kot drugega avtorja tule: 
* 
V angleški redakciji iz leta 2012, ko je bil ta članek preveden, so tudi nedelujoči, do zdaj so jih nadomestili z drugimi. Predlagam isti poseg. — Yerpo Ha? 12:49, 15. avgust 2023 (CEST)
replies: text: :Popravljeno. --Sporti (pogovor) 15:07, 15. avgust 2023 (CEST)

text: Pa mogoče narediti sezname smrtnih žrtev za Formulo 3, kajti mislim da so nedavne smrti v Spa Franchompu bralce tega članka (če niso pozorni), kar precej zmedla. A09|(pogovor) 12:54, 15. avgust 2023 (CEST)
replies: text: :Mislim, da je v uvodu dovolj razloženo kaj zajema seznam, za F3 pa niti na en nimajo ločenega seznama. --Sporti (pogovor) 15:07, 15. avgust 2023 (CEST)
thread_title:  Viri
Pogovor:Žičnica

message: Tule bogastvo slovenskega izrazoslovja precej šepa. Žičnice so načelno tiste naprave, pri katerih je breme pritrjeno na jekleno vrv in visi v zraku.
replies: text: :torej lahko sem štejemo tudi gondole (nihalke ali kabinske), čeprav jim pogovorno ne rečemo žičnica, temveč gondola
Vlečnica po tej definiciji ni žičnica, saj se breme (smučar) vleče po tleh. Nimamo tudi uradnega ustaljenega izrazoslovja za "krogce", čeprav jim vsi slovenski smučarji pravijo tako. Če bi napisali npr. članek z geslom "krogec", bi bilo to jako dvoumno. Še najbolj smiseln izraz je zato : "vlečnica s krogci" - vlečnica s krožnikom za eno osebo - tale verzija je dokaj dolga... 
Poleg tega slovenščina ne razlikuje številnih izrazov, kot jih uporablja angl. :en:template:SkiLift ali nem. jezik (ki ima ta krompir, da združuje pomene v nove besede).
Uporablja se dvosedežnica, tri-, štirisedežnica, ..., vlečnica na sidra, pri nihalkah/gondolah se pomenoslovje že malo zakomplicira. Če se bo našel kak lingvist, ki je hkrati tudi smučar, je dobrodošel, da poišče ustrezne slovenske izraze izrazom, ki obstajajo v tujih jezikih. Nekaj besed je mogoče najti tudi v Uradnem listu, primer: http://www.uradni-list.si/1/content?id=89981 
V Sloveniji so najbolj razširjeni proizvodi podjetja Doppelmayr, tako da bi morda Google občasno kje našel kako novo skovanko http://www.google.si/search?hl=sl&client=firefox-a&rls=org.mozilla%3Aen-US%3Aofficial&hs=cUP&q=doppelmayr+vle%C4%8Dnice&btnG=Iskanje&meta=  
?? thx. & lp., Ziga 13:13, 14. januar 2009 (CET)
Nekaj je najti tudi tu http://www.slo-skiing.net/ Ziga 13:30, 14. januar 2009 (CET)

text: Dvomim da bogastvo res šepa. Verjetno tisti, ki poznajo naprave, nimajo problemov z izrazi. S splošnem pa so naprave res manj znane glede strokovnih izrazov. --xJaM 15:06, 14. januar 2009 (CET)
thread_title: Izrazi
Pogovor:Cerkev sv. Save, Celje

message: Članek o ljubljanski pravoslavni cerkvi na sr wp pravi da je bil arhitekt ljubljanske cerkve Momir Korunović, ta članek pa da je bil arhiteht celjske cerkve M. Kuvunović. Ali gre morda za isto osebo? Celjsko cerkev so torej zgradili 4. leta (1932) pred ljubljansko (1936 (1935-1940)). --xJaM 23:23, 16. januar 2009 (CET)
Zanimivo vprašanje. Res možno, da gre za tipkarsko napako na srani vira. Bom še preveril kje drugje. Moram pa še preverit mariborsko pravoslavno cerkev, ki je tudi bila zgrajena enkrat po letu 1932. Zgleda, da je bila to doba razcveta pravoslavne Cerkve pri nas - takrat se je marsikaj gradilo (glej stran metropolije zagreb, ki je navedena med viri). --Janezdrilc 00:10, 17. januar 2009 (CET)
replies: text: Ja, pa tudi obe cerkvi, ljubljansko in celjsko, je posvetil isti človek, patriarh Varnava. Ljubljansko 20. junija 1932, celjsko pa 19. julija 1932. Morda je tedaj tudi bival ves čas v Sloveniji. Če bi Ljubljano ob začetku 2. sv. vojne zasedle nemške oborožene sile, bi jo prav verjetno porušili kot mariborsko in celjsko. --xJaM 00:32, 17. januar 2009 (CET)
thread_title:  Arhitekt
Pogovor:Cvrenje

message: Please help - does this exist or is it a hoax? See also :en:Wikipedia:Articles for deletion/Bezgovo cvrtje. Power.corrupts 16:29, 18. januar 2009 (CET)
It exists. The recipe is also included in the cook book of well known slovenian cook master Felicita Kalinšek. --Janezdrilc 16:38, 18. januar 2009 (CET)
thread_title: [[:en:Bezgovo cvrtje]]
Pogovor:Sin človekov

message: Meni se zdi, da je pravilni naslov slike "Sin človeka" ali bolje "Sin človekov", morda "Človekov sin". Francoski homme lahko prevajamo z mož ali s človek, odvisno od pomena. --IzTrsta 13:18, 19. januar 2009 (CET)
replies: text: Verjetno gre za aluzijo na Biblijo, kjer se pojavlja besedna zveza sin človekov. --romanm (pogovor) 10:04, 20. januar 2009 (CET)
replies: text: :Povsem možno. Ko sem ustvarjal ta članek in članek o slikarju sem pač prevedel, kot se mi je zdelo najbolje. Mogoče ne bi bilo neumno, če bi kdo vrgel oko še na ostale naslove Magrittovih slik. Čudne se mi zdijo predvsem Nasajen čas in Poslušajoča soba. Tako da, če imate boljši prevod, sedanjega nujno zamenjajte. --Jambornik 17:08, 20. januar 2009 (CET)
thread_title:  Naslov slike
Pogovor:Atomik Harmonik

message: 20.1.2009 sem s članka odstranil spremembo opravljeno popoldan s strani neznanega avtorja (IP 83.63.233.157). Ob enem stavku je obsegala spletno povezava na stran komercialnega značaja, menim namreč da napisano ni sodilo v kontekst članka, šlo je zgolj za promocijo spletne strani.
replies: text: Se strinjam (v bistvu ni bilo niti treba objavit tega kar si odstranil, ker s tem pač delamo reklamo za govori.se od tukaj). Kdo koga ovaja in kdo se tožari po sodiščih je res samo za v trač tisk, v enciklopediji pa nima kaj počet, vsaj dokler ni pravnomočne obsodbe. Še posebej če nima zveze s temo članka. --Yerpo Ha? 17:29, 20. januar 2009 (CET)

message: @Anzet: Slike bom zaenkrat iz članka odstranil, naložene so po pošteni uporabi. Odbrisal jih še ne bom, ima kdo željo spisati članke za njihove albume (edino tam se lahko uporabljajo)? A09|(pogovor) 11:58, 18. april 2022 (CEST)
Članki za njihove albume in single so že nakaj časa narejeni.
Matej200 (pogovor)10:49, 19. april 2022 (CET)
thread_title:  Avtorsko sporne slike
Pogovor:Gabrijel

message: Ali obstaja oblika imena Gabrijel, Gabrjel, podobno kot je Daniel, Danijel in Danjel? Ruska oblika Габриэль bi se 'morala' po (pretogih) pravilih prečrkovanj pisati Gabrjel, kar sicer ni očitno. --xJaM 23:43, 20. januar 2009 (CET)
thread_title:  Gabrjel
Pogovor:Preiskovalna komisija o parlamentarni preiskavi o politični odgovornosti posameznih nosilcev javnih funkcij za aretacije, obsodbe ter izvršitev obsodb proti Janezu Janši, Ivanu Borštnerju, Davidu Tasiču in Franciju Zavrlu

message: Preiskovalna komisija o parlamentarni preiskavi o politični odgovornosti posameznih nosilcev javnih funkcij za aretacije, obsodbe ter izvršitev obsodb proti Janezu Janši, Ivanu Borštnerju, Davidu Tasiču in Franciju Zavrlu se torej razlikuje od Preiskovalne komisije o politični odgovornosti posameznih nosilcev javnih funkcij za aretacijo, obsodbe ter izvršitev obsodb proti Janezu Janši, Ivanu Boršterju, Davidu Tasiču in Franciju Zavrlu? --romanm (pogovor) 21:12, 21. januar 2009 (CET)
replies: text: Ja, za eno črko ... Boršt(n)erju ... --Andrejj 20:15, 3. julij 2010 (CEST)
Problem je na začetku naziva; v drugi članek je vrinjena še o parlamentarni preiskavi  (kar je nesmisel); jaz sem naslov komisije dobil iz dokumentacije DZ RS. LP, --Klemen »Kocjo« Kocjančič (Pog. - Talk) 20:28, 3. julij 2010 (CEST)
thread_title:  Ista komisija?
Pogovor:Aceton

message: A se komu sanja, zakaj ne primejo ukazi o velikosti slik? lP, --Klemen »Kocjo« Kocjančič (Pog. - Talk) 15:12, 23. januar 2009 (CET)

message: Predlagam, da se v Infopolju "chembox new" spremenijo naslednji izrazi:
* Molekularna formula v Molekulska formula
* Molarna masa v Molska masa
* Molekularna oblika v Oblika molekule
* Točka vžiga v Vnetišče
* Samovžigna temperatura v Temperatura samovžiga
* Omejitve eksploziva v Meje eksplozivnosti, pri čemer bi morali biti na podatkovni strani podatki o spodnji in zgornji meji eksplizivnosti, npr. v volumskih %
* 7. odstavek: Nevarnosti. Prva vrstica angleške verzije se glasi: External MSDS (Material Safety Data Sheet), sa pravi Varnostni list nevarne snovi, za njo pa se skriva članek z naslovom Acetone (data page), v katerem je med drugim tudi varnostni list. Glede na to, da se zadnje čase v člankih o kemijskih spojinah pojavljajo (nepopolni) podatki, ki spadajo v varnostni list nevarne snovi, predlagam, da se za vsako spojino odpre poseben članek, na primer Aceton (podatkovna stran), v katero bi se prenesli podatki iz že ustvarjenih varnostnih listov.  --Octopus, 3. marec 2009
thread_title:  Predlog za spremembo infopolja
Pogovor:Velika nagrada Beograda 1939

message: V članku piše, da je imela steza »osem desnih in en lev zavoj«, na sliki pa so narisani večinoma levi zavoji (štel jih nisem). Je mogoče puščica obrnjena narobe ali je narobe besedilo? --romanm (pogovor) 10:38, 4. februar 2009 (CET)
replies: text: Ja nekje je seveda napaka (oz. neskladje v virih), ampak glede na tole Note. Research by Mark Braddel & Thomas O'Keefe now shows that the course ran counterclockwise, not clockwise as usually shown in books. bo slika prava. --Sporti 12:07, 4. februar 2009 (CET)
thread_title:  Zavoji
Pogovor:Ural (razločitev)

message: Ural kot geografska regija je pmm najpogostejši pojem (Урал), zato bi veljajo tam imeti članek, tega pa prestaviti na »Ural (razločitev)« (Урал (значения)). Angleška wp ima tako kot je tu (Ural (region)/Ural).  --xJaM 17:49, 26. januar 2009 (CET)
thread_title:  Ural (regija)
Pogovor:Ljubezenski napoj (opera)

message: Hello,
Do you think it would be of some interest for visitors of this article to add (and translate to sl!) this info:

message: * (English, French, and Occitan)  Cross-over between L’Elisir d’amore and the traditional music from County of Nice, France.
Mtcn 14:18, 27. januar 2009 (CET)
thread_title:  External link
Pogovor:Tekoči kisik

message: Pravilen izraz je kapljevinski kisik. Glej npr. kapljevinski helij. Kisik v plinastem stanju je tekočina, ni pa kapljevina. Pogovorno je sicer res tekoči kisik ali redkeje tekočinski kisik. --xJaM 17:51, 28. januar 2009 (CET)
thread_title:  Ime
Pogovor:Tetragramaton

message: Ali ni tetragramaton bolj primeren slovenski izraz (neposredni prevod), brez podvojenih soglasnikov 'm'? Litovščina, slovaščina in srbohrvaščina imajo npr.: tetragramatonas, tetragramatón in tetragramaton. Ruščina ima sicer dva 'm', тетраграмматон, kar je pač posebnost ruščine pri zapisovanju domačih, lastnih besed in/ali prečrkovanj tujih. --xJaM 23:53, 29. januar 2009 (CET)
Priznam da sem v tole geslo nisem posebej osredotočal. Se strinjam, lahko spremenimo oz. članek preimenujemo. Sweden 23:55, 29. januar 2009 (CET)
V članku Jahve je zapisana krajša oblika tetragram. Marino 22:09, 30. januar 2009 (CET)
replies: text: Ali morda obstaja še kakšna domača oblika - saj sta tetra* in *gram tujki? --xJaM 21:32, 31. januar 2009 (CET)
V nekaterih tujih jezikih je članek poimenovan z "JHVH".Sweden 21:50, 31. januar 2009 (CET)

text: Sorodna beseda je heksagram. --xJaM 22:11, 31. januar 2009 (CET)
Heksagram pa res nima nič opraviti s to definicjo. Še najustreznejša bi bila potem takem kratica JHVH Sweden 22:26, 31. januar 2009 (CET)

text: Danes sem v enem od slovenskih slovarjev verskih gesel naletel na Tetragramaton. Ostalih poimenovanj naj ne bi bilo, očitno je tudi pri nas v uporabi ta. Sweden 22:31, 2. februar 2009 (CET)
thread_title:  Ime
Pogovor:Sinagoga Maribor

message: Kot sem omenil že v "Pod Lipi", sem danes za slovensko wikipedijo uporabil uporabniški račun angleške wikipedije (Matic18), na katero sem naložil nekaj slikovnih datotek, saj uporaba slovenskega računa (Sweden) ni omogočila prijave v angleški sistem WikiZbirke. Nevede sem ostal prijavljen z angleškim računom še v slovenski del wikipedije, ko sem urejal tale članek. Zato sem zadnje spremembe razveljavil in napisano prenesel pod moje uporabniško ime. 
Obrazložitev sem zapisal, da zadnja sprememba v zgodovini ne bo sporna.Sweden 21:17, 30. januar 2009 (CET)
thread_title:  Urejanje 

message: Sporočam, da bom v prihodnjih dneh urejeval članek - povezal sem se s singagogo za dodatne informacije in fotografije.
Gibalec, 28. februar 2011
replies: text: Upoštevaj, da fotografije sinagoge ne morejo biti uporabljene po načelu poštene uporabe, ker niso neponovljive. Naj torej dajo gradivo na voljo pod katero od prostih licenc ali pa bodo fotke brisane. — Yerpo Ha? 14:08, 28. februar 2011 (CET)
Velja. Popravljam napako.

text: Pa so avtorji sigurno dali soglasje za uporabo svojega dela v vsak (tudi komercialni) namen? Če so, potem bi bilo bolje slike naložit v Zbirko in jih prosit naj pošljejo izjavo o tem v sistem OTRS. — Yerpo Ha? 14:24, 28. februar 2011 (CET)
Takole so zapisali: Prilagam tudi tri fotografije iz našega arhiva, ki jih lahko uporabite za objavo na spletu. Ob fotografiji je potrebno navesti avtorja fotografije in vir - primer: Foto Bojan Nedok, iz arhiva Sinagoge Maribor. Dve fotografiji sta od Bojana Nedoka, tretjo je posnela Irena Porekar Kacafura.
Gibalec

text: "Za objavo na spletu" je žal premalo. Wikipedija zbira samo gradivo, ki je na voljo vsakemu v vsak namen, ne samo za ilustracijo ene konkretne teme v Wikipediji. — Yerpo Ha? 14:42, 28. februar 2011 (CET)
Sem jih vprašal ponovno in dovolijo objavo na wikipediji pod pogoji, ki jih wikipedija zahteva.
Gibalec
thread_title: Dopolnjevanje/nadgradnja besedila in fotografij
Pogovor:Andrej Kobav

message: *V članku je naslov njegovega osrednjega dela (čeprav z vmesnimi tropičji, ki bi morda pomenili okrajšavo) drugačen od tistega na platnici knjige.
*Zanimivo pa je, da je tudi edini javno dostopni izvod, ki je v NUK-u in v Cobissu, naslovljen drugače: tam piše: Vindiciae astronomicae et ethicae pro Dionysis Cognomento Esciguo, abbate romano, contra ascimios okronographos de aere vulgari dionysiana.
*Morda so med tiskanjem spreminjali naslov na vsake toliko izvodov? (Knjigo/prvo izdajo sem namreč z izklicno ceno 2600€ opazil na dražbi v Ljubljani.) 
lp., Ziga 08:46, 2. februar 2009 (CET)
thread_title: Različni naslovi osrednjega dela?

message: Slovenski kronolog? Kdo bo sicer še na seznamu slovenskih kronologov? --Andrejj 08:57, 2. februar 2009 (CET)
thread_title:  Kronolog 

message: In naj ob tej priliki n-tič protestiram proti zlorabi razdelka Glej tudi. --Andrejj 09:00, 2. februar 2009 (CET)
thread_title:  Glej tudi
Pogovor:Južni tok

message: Kaj je to Sm³? --romanm (pogovor) 20:43, 3. februar 2009 (CET)
Glej pod Sm³. Tam so potrebne še dopolnitve - interwiki, kategorije. Glej pogovor tam. MGTom 03:03, 9. februar 2009 (CET)
thread_title:  Sm³
Pogovor:555. padalski pehotni bataljon (ZDA)

message: Ste vedeli, da izvorni članek nima zvezdice v naslovu? --Andrejj 10:03, 9. februar 2009 (CET)
replies: text: Sem opazil. Pa tudi tu je ni. Najbrž bo treba prestaviti? --IP 213 11:41, 9. februar 2009 (CET)
Ja, :en nima zvezdice spredaj. Če ste opazili, nisem uporabil :en za vir, ampak knjigo, kjer so uporabljali le izvirni naziv. Pozneje so polk preimenovali in preoblikovali s desegregacijo vojske. LP, --Klemen »Kocjo« Kocjančič (Pog. - Talk) 12:09, 9. februar 2009 (CET)

text: To bi bilo smiselno omenit tudi v besedilu. --Yerpo Ha? 15:18, 11. februar 2009 (CET)
thread_title:  Zvezdica
Pogovor:Standardni kubični meter

message: Sm³ je zelo uveljavljena enota za merjenje količine (zemeljskega) plina. Začuda v drugih wikipedijah tudi ni definicije in izrecne omembe enote. V angleški je le analogna enota standardni kubični čevelj. Zato ni inter-wiki povezav. Dopolnimo! MGTom 02:59, 9. februar 2009 (CET)
thread_title: Pomanjkljivost